Ponzi-svindel

Ponzi-svindel eller  Ponzi-opplegg (fra engelsk: Ponzi scheme), er en type investerings-svindel som er en variant av pyramidespill. Konseptet er oppkalt etter den italienske svindleren Charles Ponzi som på begynnelsen av 1900-tallet sto bak et av historiens mest omfattende bedragerier.What is a Ponzi scheme? Mijiki

 Konsept 

Måten Ponzi-svindelen gjennomføres på er å lokke investorer med eventyrlig avkastning på investeringer.Tidenes friskeste pyramideløfte Nettavisen Dersom en investor ønsker å teste systemet får han utbetalt sin investering med gevinst, og han blir da et vitne på at systemet fungerer som forespeilet. I realiteten er det nye medlemmers investeringer som finansierer gevinstene til dem som ønsker å ta disse ut, og medlemmer som opplever å kunne heve gevinst av sine investeringer kommer gjerne tilbake og investerer mer.Newly Affluent Indonesians Falling Prey to Ponzi Scams The Jakarta Globe I de fleste tilfeller belønnes også medlemmene for å verve nye investorer for å kunne sikre tilførsel av ny kapital.

I likhet med klassiske pyramidespill vil Ponzi-svindel alltid ha en begrenset levetid, for før eller siden vil mange nok investorer ønske å ta ut både investerte midler og gevinst av disse. Dette vil føre til plutselig kollaps siden det ikke har skjedd en verdiskapning i selskapet tilsvarende den lovede avkastningen. I de fleste tilfeller har bakmennenes motivasjon for å arrangere en Ponzi-svindel vært å berike seg selv, og tapping av selskapet for penger vil da kunne fremskynde en slik kollaps. En metode for å utsette kollaps av en Ponzi-svindel er å etablere regler som premierer eller delvis krever reinvestering av gevinst fremfor realisering. 

 Varianter og kombinasjoner 

Global Pension Plan var en variant av Ponzi-svindel. Her ble medlemmene lovet enorm avkastning, men utbetaling av gevinsten ville ikke skje før selskapet hadde oppnådd et bestemt antall medlemmer. Innen den tid hadde selskapets bakmenn forsvunnet med alle de investerte midlene. Lignende konsepter har dukket opp de siste årene, blant disse QCoopers og WBwso.

miniatyr|høyre|Bitcoin og andre digitale valutaer har blitt populære skalkeskjul for Ponzi-svindler
Mange av de moderne pyramidespillene inneholder både elementer fra Ponzi-svindel og MLM-lignende verving av nye medlemmer. Et vanlig virkemiddel for å utsette avsløring og kollaps er å programfeste forsinkelse på utbetaling av provisjoner og gevinster, og når disse endelig annonseres forespeiles gjerne investoren et gebyr som må betales før utbetaling av gevinst skal kunne skje. Dermed kan svindlerne tappe enda mer penger ut av sine ofre.

Med fremveksten av digitale valutaer har det også dukket opp Ponzi-svindler basert på kryptovaluta med fiktiv verdi.Bitcoin alternative caught in 'pyramid scheme' storm CNBCOnecoin pyramid eller bra business? YLE I april 2015 rullet politiet i Thailand opp en slik Ponzi-svindel gjennomført av selskapet uFun. Selskapet inviterte personer til å investere i den digitale valutaen uToken med løfter om at de kunne tjene penger ved å verve nye investorer. Omfanget av svindelen er blitt estimert til over en milliard dollar.Ufun may have cheated victims of B38bn in Thailand Bangkok Post Også Bitcoin har blitt brukt som skalkeskjul for Ponzi-svindel.Bitcoin pyramid scheme in Hong Kong makes off with $387M of investors’ money Tech In AsiaTexas Man Arrested For $4.5 Million Bitcoin Ponzi Scheme Forbes

 Kjente internasjonale saker 
Charles Ponzi etablerte selskapet Securities Exchange Company som skalkeskjul for sin svindelvirksomhet. Investorer ble lovet 100 % avkastning på 90 dager, og forklaringen på hvordan dette var mulig var spekulasjoner i portotransaksjoner i Europas ustabile økonomi i mellomkrigstiden. Konseptet ble en stor suksess målt i antall mennesker som lot seg lure til å investere pengene sine, men konseptet kollapset i 1920 og Ponzi ble dømt til 5 år i fengsel for sin omfattende svindel.

Ponzi har for alltid skrevet sitt navn inn i historiebøkene som den første allment kjente Ponzi-svindler, men han er siden blitt overgått mange ganger. Han var heller ikke den første man kjenner til, og det antas at han bar inspirert av William Miller som i 1899 lanserte et investeringsselskap som annonserte med 10 % avkastning pr. uke. Etter å ha lurt godtroende investorer for rundt 1 million dollar ble Miller tatt og idømt 10 års fengselsstraff.

Den mest kjente og omfattende Ponzi-svindelen sto Bernard Madoff for fra tidlig 90-tall og frem til 2008. Dette har også blitt omtalt som historiens største investeringsbedrageri begått av en enkeltperson, men etterforskningen sådde tvil om Madoffs påstand om at han handlet alene. Han ble idømt 150 års fengsel,150 år for Madoff  Nettavisen og døde i 2021.

I Sør-Korea klarte selskapet Lib Inc. i perioden 2004 til 2008 å lure investorer for 3,4 milliarder dollar under løfter om høy avkastning som angivelig skulle komme fra utleievirksomhet.Close Confidant of Pyramid Scheme Mastermind Arrested  KBS World Radio Eieren Cho Hee-Pal rømte til Kina i 2008.Suspect held in S. Korea's biggest fraud case  Asiaone Rundt 50.000 personer hadde blitt lurt til å investere penger i Ponzi-svindelen som er den mest omfattende i Sør-Koreas historie.South Korea pyramid scheme suspect arrested BBC

I en gigantisk Ponzi-svindel klarte Nicholas Cosmo å lure investorer til å betale inn over 400 millioner dollar mot løfter om opptil 80 prosent avkastning. Han ble arrestert 26. januar 2009 og siktet for svindelen som ble drevet gjennom selskapet Agape World Inc."Feds Say Cosmo Ponzi Scheme Hits Estimated $413 Million With Foreign Investors"  Bloomberg News

I juli 2012 ble indonesieren Jaya Komara arrestert, mistenkt for å stå bak en nylig kollapset ponzi-svindel med et omfang av 630 millioner dollar.Meat Trader Arrested In Rp 6t Ponzi Scheme The Jakarta Globe Ifølge politiet hadde da 125.000 personer investert penger i hans selskap Transindo Jaya Komara.

 Idømte fengselsstraffer 

Personer som har stått bak Ponzi-svindler har tradisjonelt blitt dømt strengt. Denne listen viser eksempler på fengselsstraffer som er idømt Ponzi-svindlere. 

 Navn  Fengselsstraff Bernard Madoff  150 år  Allen Stanford  110 år  Ron Rewald  80 år  Richard Elkinson  78 år  Tom Petters  50 år  Scott W. Rothstein  50 år  Sean Mueller  40 år  James Nicholson  40 år  Robert Stinson Jr.  33 år  Jason Trevor Brooks  32 år  David A. Smith  30 år  Patrick R. Bennett  30 år  James Paul Lewis Jr  30 år 

 Norske Ponzi-svindler 

Selv om T5PC hadde elementer av Ponzi-svindel, ble likevel TA-Invest lenge regnet som den største Ponzi-svindelen i norgeshistorien.Personene bak tidenes norske Ponzi Hegnar Online I tiltalen ble det påstått at investorene var blitt bedratt for 340 millioner kroner.– Det er mange som er opptatt av at det blir en straffesak Østlandets Blad Andre kjente norske saker er Bjerke-pyramiden og Bach-pyramiden.

I juni 2024 ble det avslørt at en nylig avdød norsk advokat i en årrekke hadde drevet virksomhet som tilsynelatende hadde bestått i å organisere lån, men hvor det kunne se ut til at pengene som ble betalt inn av långivere aldri ble betalt ut til låntakere. I stedet ble pengene brukt til å betale avkastning til långivere. Konseptet har blitt beskrevet som en Ponzi-svindel, og det har blitt anslått at minst 700 millioner kroner ikke kan gjøres rede for.

Flere nordmenn har stått bak konsepter som kombinerer pyramidespill og Ponzi-svindel i årene etter at den norske pyramidebølgen la seg på begynnelsen av 2000-tallet, men disse konseptene har i hovedsak blitt drevet fra utenlandsregistrerte selskaper.25.000 i nytt pyramidespill TV2 I februar 2025 tok Økokrim ut tiltale mot fire nordmenn med sentrale roller i en Ponzi-svindel som i hovedsak hadde rettet seg mot andre land enn Norge. Det ble opplyst at flere tusen personer tilsammen hadde investert over 900 millioner kroner, og at 700 av disse millionene var blitt hvitvasket gjennom klientkontoer hos et norsk advokatfirma.

 Litteratur 

 Referanser 

Kategori:Svindel
Kategori:Pyramidespill

ru:Международный ответный купон#Финансовая пирамида Понци